ಗುಂಡು ಪಾದೆಯಲ್ಲಿ ದುಂಡನೆಯ ಸೂರ್ಯ: ಉಡುಪಿಯಿಂದ ಕೊಂಚ ದೂರದಲ್ಲಿ ಅಪೂರ್ವ ಸೂರ್ಯ ದರ್ಶನ ಉಡುಪಿಯಿಂದ ಸುಮಾರು 17 ಕಿಮೀ ದೂರದಲ್ಲಿ ಗುಂಡುಪಾದೆ ಎಂಬ ಸ್ಥಳವಿದೆ. ಆ ಗುಂಡುಪಾದೆ ಹತ್ತಿ ಸೂರ್ಯನನ್ನು ನೋಡುವುದೇ ಒಂದು ಅಪೂರ್ವ ಅನುಭವ. ಷಣ್ಮುಖ ಅತ್ರಿ ಸೂರ್ಯ, ಆಗಸದಂಗಳದ ಪೂರ್ವ ದಿಕ್ಕಿನಲ್ಲಿ ಓರ್ವ ಮಾಯಾವಿಯಂತೆ ಮೂಡಿ ನಮ್ಮೆಲ್ಲರಿಗೂ ಬೆಳಗನ್ನ ಕರುಣಿಸುವವ. ನಮ್ಮೆಲ್ಲರ ದಿನನಿತ್ಯದ ಕರ್ಮಗಳಿಗೆ ಚಾಲನೆ ನೀಡಿ, ತುಸು ಮಧ್ಯಾಹ್ನ ಆದರೂ ಸಾಕು ಆಕಾಶದಲ್ಲಿ ವ್ಯಾಘ್ರನಾಗಿ ಉಗ್ರ ಪ್ರತಿಭಟನೆ ನಡೆಸುವವ. ಸಂಜೆಗೆ ತನ್ನ ಕ್ರೌರ್ಯವನ್ನೆಲ್ಲ ಕಳೆದುಕೊಂಡು ಶಾಂತನಾಗಿ ಸಮಸ್ತ ನಭೋಮಂಡಲಕ್ಕೆ ಚಿತ್ತಾರದ ಬಣ್ಣ ಬಳಿದು,ನಮ್ಮೆಲ್ಲರ ಮನಕೆ ವಿಶೇಷ ಅನುಭೂತಿಯೊಂದನ್ನ ಒದಗಿಸುವವ. ತನ್ನ ಕಾಯಕವನ್ನ ನಿಷ್ಠೆಯಿಂದ ನಿರ್ವಹಿಸಿ ಪಶ್ಚಿಮದ ಕಡೆಗೆ ತೆರಳಿ,ಅತ್ತ ಇರುಳಿಗೆ ಆಹ್ವಾನವಿತ್ತು, ಚಂದ್ರ ತಾರೆಗಳನೆಲ್ಲ ಕರೆಯುವವ. ಸೂರ್ಯೋದಯದಲ್ಲೂ, ಸೂರ್ಯಾಸ್ತದಲ್ಲೂ ತನ್ನೊಳಗೆ ಅತೀವ ಮನಮೋಹಕತೆಯನ್ನ ತುಂಬಿಸಿಕೊಂಡ ಸೂರ್ಯ ನಮ್ಮೆಲ್ಲರ ಜೀವನದಲ್ಲಿ ಎಂದಿಗೂ ಕಡೆಗಣಿಸಲಾಗದ ಖಾಸಾ ಗೆಳೆಯ. ಚಿತ್ರಕೃಪೆ: ಷಣ್ಮುಖ ಅತ್ರಿ ಸೂರ್ಯ ಕರುಣಿಸುವ ಎಳೆ ಬಿಸಿಲು, ಕಾಂತಿ, ಅವನ ಪ್ರಖರತೆ, ಮಧ್ಯಾಹ್ನದ ಬೇಗೆ, ಸಂಜೆಗತ್ತಲು ಇವೆಲ್ಲವೂ ನಾವು ಅವನಿಗೆ ಕೇಳದೆ ಪಡೆದುಕೊಂಡ ಬಳುವಳಿಗಳು, ಅವುಗಳಿಗೆ ಪ್ರತಿ ಕ್ಷಣವೂ ಆಭಾರಿಯಾಗಿ ಎಲ್ಲವನ್ನೂ ಮನಸಾರೆ ಅನುಭವಿಸಬೇಕಷ್ಟೆ. ನೀವುಇದನ್ನುಇಷ್ಟಪಡಬಹುದು: ನಭದಲ್ಲಿಂದು ಕೆಂಪು ಚಂದಿರನೆಂಬ ಅಚ್ಚರಿ. ಗುಂಡು ಪಾದೆಯ ಎತ್ತರದ ತಾಣ ಒಬ್ಬ ಮನುಷ್ಯ ಹುಟ್ಟಿದ ಮೇಲೆ ಅಟ್ ಲಿಸ್ಟ್ ಒಂದು ಸಲ ಆದರೂ ಸೂರ್ಯೋದಯ, ಸೂರ್ಯಾಸ್ತ ನೋಡಿಯೇನೋಡಿರುತ್ತಾನೆ. ಅಲ್ವಾ! ನನಗೂ ಸೂರ್ಯೋದಯ, ಸೂರ್ಯಾಸ್ತದ craze ತುಂಬಾನೇ ಇದೆ. ನಮ್ಮ ಮನೆ ಇರುವುದು ಕರ್ನಾಟಕದ ಕರಾವಳಿ ಭಾಗವಾದ ಉಡುಪಿ ಜಿಲ್ಲೆಯಲ್ಲಿ Udupi ಉಡುಪಿಯಿಂದ 15 km ದೂರದ ಪಟ್ಲ ಎಂಬ ಪುಟ್ಟ ಹಳ್ಳಿ. ನಮ್ಮ ಊರಿಂದ ಕೇವಲ 2 km ದೂರದಲ್ಲಿ ಗುಂಡು ಪಾದೆ ಎಂಬ ಸ್ಥಳವಿದೆ. ಆತ್ರಾಡಿ ಬಜಪೆ ರಾಜ್ಯ ಹೆದ್ದಾರಿಯಲ್ಲಿ ಹಾದುಹೋಗುವಾಗ ಈ ಊರು ಸಿಗುತ್ತದೆ. ಗುಂಡನೆಯ ಆಕಾರದ ಬೃಹತ್ ಗಾತ್ರದ ಕರಿಗಲ್ಲು ಇರುವ ಜಾಗ ಇದಾಗಿದ್ದು.ಅದಕ್ಕಾಗಿ ಇದನ್ನು ಗುಂಡು ಪಾದೆ ಎಂದು ಕರೆಯುತ್ತಾರೆ. ಇದು ಪೆರಣಂಕಿಲ ಗ್ರಾಮದಲ್ಲಿದ್ದು. ಇಳಿಜಾರು ಹೊಂದಿರುವ ಏರು ಕಲ್ಲು ಆಗಿದೆ. ಚಿತ್ರಕೃಪೆ: ಷಣ್ಮುಖ ಅತ್ರಿ ಇದರ ತುದಿ ತಲುಪಲು ಸ್ವಲ್ಪ ಸಾಹಸ ಪಡಬೇಕು. ಈ ಕಲ್ಲು ಏರಿದ ನಂತರ ಸುತ್ತಲೂ ಕಣ್ಣುಹಾಯಿಸಿದಷ್ಟು ದೂರದವರೆಗೆ ಹಸಿರಿನ ನಡುವೆ ಚಿನ್ನದ ಬಣ್ಣದ ಸೂರ್ಯೋದಯ ಹಾಗೂ ಸೂರ್ಯಾಸ್ತಗಳನ್ನು ನೋಡುವುದು ಒಂದು ಅದ್ಭುತ. ಈ ಸ್ಥಳವು ಹೆಚ್ಚು ಪ್ರಸಿದ್ಧಿ ಪಡೆಯದಿದ್ದರೂ ಸುತ್ತಮುತ್ತಲಿನ ಹತ್ತಾರು ಹಳ್ಳಿಯ ಸಾಹಸಿಗರು ಮುಂಜಾನೆ ಹಾಗೂಮುಸ್ಸಂಜೆಯ ಸುಂದರ ಸೂರ್ಯನನ್ನ ಕಾಣಲು ಬರುತ್ತಾರೆ. ನಮ್ಮೆಲ್ಲರ ಬದುಕಿನಲ್ಲಿ ಸೂರ್ಯನ ಪಾತ್ರ ನಮ್ಮ ಬದುಕು ಕೂಡ ಸೂರ್ಯೋದಯ ಮತ್ತು ಸೂರ್ಯಾಸ್ತ ದಂತೆಯೇ! ಸೂರ್ಯೋದಯ ಸೂರ್ಯಾಸ್ತ ಸಂದರ್ಭದಲ್ಲಿ ಕೆಲವೊಮ್ಮೆ ಕಾರ್ಮೋಡ ಆವರಿಸಿ ಸೊಗಸಿನ ಕ್ಷಣವನ್ನು ಕಳೆದುಕೊಳ್ಳುತ್ತದೆಯೋ? ಹಾಗೆ ನಮ್ಮ ಬದುಕಲ್ಲಿ ಏರುಪೇರುಗಳು ಸೋಲುಗೆಲುವುಗಳು ಉಂಟಾಗುವುದು ಸಹಜ. ಚಿತ್ರಕೃಪೆ: ಷಣ್ಮುಖ ಅತ್ರಿ ಸೂರ್ಯನನ್ನು ಮಂಕಾಗಿಸಿದ ಮೋಡ ಸರಿದಾಗ ಮಗದೊಮ್ಮೆ ಹೇಗೆ ಸೂರ್ಯ ಪ್ರಜ್ವಲಿಸುವನು! ಅಂತೆಯೇ ನಮ್ಮ ಬದುಕು. ಆದರೆ ಇದಕ್ಕೆ ತಾಳ್ಮೆಯಿಂದಿರಬೇಕು.ಇಂತಹ ಸಂದರ್ಭದಲ್ಲಿ ಪ್ರಕೃತಿಯೊಡನೆ ಬೆರೆತರೆ ನಮ್ಮ ಮನಸ್ಸಿಗೆ ಶಾಂತಿಯನ್ನು ದೊರೆಯುತ್ತದೆ. ಹಾಗಾಗಿ ಸೂರ್ಯೋದಯ ಸೂರ್ಯಾಸ್ತ ಕಣ್ತುಂಬಿಕೊಂಡು ಖುಷಿಪಡಲು ಒಮ್ಮೆ ಬನ್ನಿ ನಮ್ಮ ಗುಂಡು ಪಾದೆಗೆ. ನಾವೂ ಟೆಲಿಗ್ರಾಮ್ ನಲ್ಲೂ ಇದ್ದೀವಿ! ಕನ್ನಡ.ಟೆಲಿಗ್ರಾಮ್ ಗ್ರೂಪ್ ಜಾಯಿನ್ ಆಗಿ. ನೀವು ಪ್ರವಾಸ ಹೋಗುವ ತಾಣದ ಮಾಹಿತಿ, ಕನ್ನಡ.ಟ್ರಾವೆಲ್ Kannada.Travel ಜಾಲತಾಣದಲ್ಲಿ ಪ್ರಕಟವಾಗುವ ಬರಹಗಳ ವಿವರ, ಅಪರೂಪದ ಟ್ರಾವೆಲರ್ ಗಳ ಪರಿಚಯ, ಪ್ರವಾಸಿ ತಾಣಗಳ ಕುತೂಹಲಕರ ಚಿತ್ರ, ಬರಹ ಎಲ್ಲವೂ ಇಲ್ಲಿ ನಿಮಗೆ ಸಿಗುತ್ತದೆ. ಬನ್ನಿ ಜೊತೆಯಾಗಿ